Eetris on Jeruusalemma uudiste erisaade ja Pekka Sartola.
Head juulikuu esimest laupäeva!
Esimese osa teemaks on Püha Vaimu pilkamine.
Küsimus pealkirjas on tekitanud kristlaskonnas
ehk enim halle juukseid, ängistust ja unetuid öid, hirmu ja ahistust.
On arvatud, et äkki ollakse süüdi milleski,
kust pole enam andeksandmist.
Seepärast tasub uurida veidi seda problemaatilist teemat
Piiblis ilmutatud sõna põhjal.
Mida Jeesus teema kohta ütleb? Matteuse 12:30-32.
"Kes ei ole minuga, see on minu vastu,
ja kes ei kogu minuga, see pillab laiali.
Seepärast ma ütlen teile:
Inimestele antakse andeks iga patt ja teotamine,
aga Vaimu teotamist ei anta andeks.
Ja kui keegi ütleb midagi Inimese Poja vastu,
võib ta saada andeks,
aga kui keegi ütleb midagi Püha Vaimu vastu,
ei andestata talle ei sellel ega tulevasel ajastul."
Jumala seisukohast on maailmas seega vaid kahesuguseid inimesi,
neid, kes usuvad Jeesusesse ja pärivad igavese elu,
ja need, kes on veel teel, mis viib hukatusse.
Seega päästetud ja mittepäästetud.
Kolmandat gruppi lihtsalt pole.
Selles kontekstis võime tõdeda, et Matteuse 31. peatükis mainitud
andeksantav patt, puudutab vaid usklikku inimest,
Jeesuse jutt on mõeldud neile, sulle ja mulle.
Kui edasi läheme, märkame,
et Püha Vaimu pilkamises võib olla süüdi vaid uskmatu,
ehk hukatusse teel olev isik,
sest kogu tema elu on väljaspool päästet.
Püha Vaimu pilkamine pole mingi hetkeline mõtlematu sõna
või väljaütlemine. See on teadlik olek,
kus inimene elab kas täielikult juba eelnevalt
või on naasnud sellesse olekusse, olles varem usus olnud.
Kuigi Jumal kasutab tihti uskmatuid inimesi
oma tahte tööriistadena, isegi nende endi teadmata,
ei tähenda see, et inimene, kes Jumalat ei usu,
ei võiks palvetades vastuseid saada.
Heebrealaste kirja autor selgitas asja järgmiselt.
Heebrealaste 11:6. "Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Kui inimene palvetab, peab ta seega uskuma,
et objekt, Jumal on olemas ja Ta suudab palvetele vastata.
Samas kutsub Jumala Vaim uskmatuid meelt parandama,
tõmbab neid sõna kuulmisele ja kohtuma igavese elu teega.
Aga alles siis, kui Ta on öelnud Kristusele 'tahan', on ta päästetud,
talle on armu antud, kuid ta on endiselt patune usklik.
Peame alati meeles pidama fakti,
et me ei muutunud pärast usule tulekut patust vabaks
ega võimetuks pattu tegema.
Seda koges eriti jõuliselt ka apostel Paulus,
kes kirjeldas oma tundmusi Roomlaste kirja 7. ptk salmides 15-21.
Kuigi tal on tahe teha head,
püüab temas elav patt pidevalt sundida teda tegema paha,
mida ta ei taha.
Siin tõdeb Paulus lihtsalt seda, mida varem mainisime,
et ka usklik langeb ja teeb pattu, eksib, komistab
ja tunneb tihti häbi ja piinlikkust oma nõrkuse pärast.
Aga seni, kuni eksisteerib patt, eksisteerivad ka arm ja andestus.
Johannes viitab samale 1. Johannese 1:8-9.
"Kui me ütleme: 'Meil ei ole pattu',
siis me petame iseendid ja tõde ei ole meis.
Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Vaatame paari näidet patu ja andestuse kohta
kahe erineva isiku elus.
Mõlemad kuuluvad meie Piibli absoluutsete tippnimede hulka -
Taavet Vanas Testamendis ja Paulus Uues Testamendis.
Esmalt Taaveti abipalve Jumala poole,
kui ta oli kuulnud Naatanilt, mida kuningas oli teinud.
Psalm 51:5-6 ja 13.
"Sest ma tunnen oma üleastumisi ja mu patt on alati mu ees.
Üksnes sinu vastu olen ma pattu teinud,
ja olen teinud seda, mis on paha sinu silmis."
"Ära heida mind ära oma palge eest
ja ära võta minult ära oma Püha Vaimu!"
Aga kuidas Taavet reageeris, kui Naatani teadet kuulis?
Ta kahetses oma tegu kogu südamest ja sai andeks.
Taaveti kohta öeldakse, et Jumal oli leidnud temas mehe,
kes on Tema südame järgi.
Taavet mõistis, et on eksinud, kahetses, palus andeks
ja parandas meelt. Ta polnud loobunud usust,
kuigi oli langenud oma inimlikku nõrkusse
ja Ta ei võtnud Taavetilt ära oma Püha Vaimu.
Aga kuidas on Paulusega, kes oli toona veel Saul?
Vaatame, kuidas vastab tema elu
meie kristlaste poolt teistele seatud kõlblikkuse nõuetele.
Filiplaste 3:5-6: "Ma olen ümber lõigatud kaheksandal päeval,
olen Iisraeli soost, Benjamini suguharust,
heebrea rahvast sündinud heebrea mees,
Seaduse järgi variser,
innukuse poolest koguduse tagakiusaja,
Seadusest tuleneva õiguse poolest laitmatu."
Samal teemal kirjutatakse ka Timoteosele. Timoteose 1:13.
"Mind, endist Jumala teotajat ja tagakiusajat ja julmurit.
Kuid ta on mu peale halastanud,
sest uskmatuses ma tegutsesin arutult."
Paulus, kui üldse keegi, oli üks algkoguduse hullemaid
ja halastamatumaid vastaseid, kes kiusas taga, piitsutas, peksis,
ja tappis sel teel käijaid, nagu ta ise seda väljendab.
Aga ta sai need andeks, sest oli teinud seda siis,
kui ta oli veel väljaspool kristlust.
Teadmatuses tehtud patust rääkides on hea meeles pidada,
kuidas Jeesus ise palvetas oma ristilööjate eest.
"Isa, anna neile andeks, sest nad ei tea, mida teevad."
Vaatame nüüd, mis on piibellik hukatuskohtumõistuni viiv
Püha Vaimu pilkamine. Arvan,
et sellises Püha Vaimu pilkamises võib süüdi olla vaid varem usus olnu
ning usust taganematult ja siduvalt loobunud isik.
Heebrealaste kiri 6:4-6 kinnitab seda järgmiselt:
"On ju võimatu neid, kes kord on olnud valgustatud,
kes on maitsnud taevast andi ja saanud osa Pühast Vaimust,
kes on kogenud Jumala head sõna ja tulevase ajastu vägesid,
ning ometi ära taganenud,
neid on võimatu uuendada jälle meeleparanduseks,
sest et nad iseendi kahjuks löövad Jumala Poja risti ja teevad ta naeruks.
Uskmatu inimene võib selle kõik usule tulles andeks saada,
sest ta ei teadnud, mida tegi.
Ta parandab meelt eelmisest elust, tuleb usule ja saab andeks.
Kuid usus olnu teab seda kõike, oli täidetud Püha Vaimuga,
ta oli ristitud samasse Kristuse ihusse,
ta oli saanud Vaimu pitseri, mille järgi Issand omad ära tunneb,
ta on saanud maitsta tulevase maailmaajastu väge.
1. Timoteuse 4:1-2.
"Aga Vaim ütleb selge sõnaga,
et tulevastel aegadel mõned taganevad usust
ja hoiavad eksitajate vaimude ja kurjade vaimude õpetuste poole,
nende valerääkijate silmakirjalikkuse mõjul,
kes on põletanud tulemärgi oma südametunnistusse."
2. Timoteose 4:3-4. "Sest tuleb aeg, mil nad ei salli tervet õpetust,
vaid otsivad endile oma himude järgi õpetajaid, kes kõditavad nende kõrvu,
ja pööravad end eemale tõest ning pöörduvad müütide poole."
Asi on seega inimese, uskliku omas valikus,
kas ta võtab Piibli Sõna tõsiselt või läheb järgima mingit õpetust
ja õpetajaid, kelle suhtes ka Jeesus ise on hoiatanud,
ja kes on seotud Tema naasmisele eelneva ajaga.
Teadmatusest tehtud patt ning tahtlik, teadlik patt
on Piiblis teineteisest selgelt eristatud.
Paulus mõistis, et teadmatusest tehtud patt
on andeksandmise raames, kui seda teinud inimene tuleb usule,
aga tahtlik patt on juba täiesti teine asi.
Veel viimane kinnitus seoses Püha Vaimu pilkamisega.
See lähtub apostel Johannese sulest. 1. Johannese 5:16-17.
"Kui keegi näeb oma venda tegevat pattu, mis ei ole surmaks,
siis ta palugu, ja Jumal annab talle elu,
neile, kes ei tee pattu surmaks. On pattu, mis on surmaks:
selle kohta ma ei ütle, et tal tuleks paluda.
Kõik ülekohus on patt, aga on pattu, mis ei ole surmaks."
Mis siis on see patt surmaks, millest Johannes kirjutab?
Piibel mõtleb patu all oma tee käimist,
eksitusse sattumist, Jumala tahte teelt kõrvale kaldumist.
Siis on see teine patt,
mida mainis kaks korda Heebrealaste kirja autor,
millele viitas Jeesus, Paulus ja ka apostel Johannes.
Andestamatu patt, mille andeks saamist
ei tohi Jumalalt isegi paluda. Püha Vaimu pilkamine.
Kallis sõber, kes tunned ja ehk kardad,
et oled teadmatusest või kogemata Püha Vaimu pilganud!
Seni kuni Vaim su sees sinuga räägib ja meeleparandusele õhutab,
kuulud sa Jumalale, kes on sind lunastanud ja päästnud.
Sa pole süüdi patus, mida andeks ei anta.
See on tänaseks kõik.
Järgmises saates käsitleme teist huvitavat küsimust,
pealkirjaga "Naine saab päästetud laste sünnitamise läbi, või ei saa?"
Jää kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee